มานูรี

มานูรี () เป็นเนยแข็งแบบกรีกสีขาวกึ่งนิ่มทำจากนม-หางนม ของแพะหรือแกะ เป็นผลพลอยได้หลังจากการผลิตเฟตา โดยส่วนใหญ่ผลิตในภูมิภาคเทสซาลีในภาคกลางและภูมิภาคมาซิโดเนียในภาคเหนือของกรีซ

มานูรีมีความข้นมากกว่าเฟตา เนื่องจากมีการเติมครีมลงในหางนม มีไขมันประมาณร้อยละ 36–38 แต่มีปริมาณเกลือเพียงร้อยละ 0.8 ทำให้มีรสเค็มน้อยกว่าเฟตา ใช้ในสลัด ขนมอบ หรือรับประทานเป็นของหวาน สามารถใช้แทนครีมชีสในอาหารต่าง ๆ เช่น ชีสเค้ก

มานูรีได้รับการกล่าวถึงในหนังสือพิมพ์ เดอะวอชิงตันโพสต์ ว่า "มานูรีมีกลิ่นอ่อน ๆ ที่แสดงถึงรสเปรี้ยวเล็กน้อย คล้ายกับโยเกิร์ตสด แต่ไม่มีความเป็นกรดแบบโยเกิร์ต (หรือเฟตา) โดยมีรสชาติที่นุ่มนวล หอมกลิ่นถั่วอ่อน ๆ มีกลิ่นจางๆ ของนมแกะซึ่งบ่งบอกเป็นนัยถึงที่มา สิ่งที่ทำให้ชีสโดดเด่นขึ้นมาคือเนื้อสัมผัสของมัน"

มานูรีได้ขึ้นทะเบียนการตั้งชื่อจากแหล่งกำเนิดที่ได้รับการคุ้มครอง (PDO) ของสหภาพยุโรป

 อ้างอิง 

หมวดหมู่:เนยแข็งกรีก
หมวดหมู่:เนยแข็งนมแกะ
หมวดหมู่:เนยแข็งนมแพะ
หมวดหมู่:เนยแข็งหางนม
หมวดหมู่:ผลิตภัณฑ์กรีกมีแหล่งกำเนิดที่ได้รับความคุ้มครอง
หมวดหมู่:เนยแข็งมีแหล่งกำเนิดที่ได้รับความคุ้มครองในสหภาพยุโรป
หมวดหมู่:อาหารกรีกมาซิโดเนีย